รองอธิบดีกรมประมง ระบุ เจ้าของเรือ หรือแรงงานประมงยังสามารถไปยื่นจดทะเบียนทำหนังสือคนประจำเรือได้จนถึงวันที่ 31 มีนาคมนี้
รองอธิบดีกรมประมง ระบุ เจ้าของเรือหรือแรงงานประมงยังสามารถไปยื่นจดทะเบียนทำหนังสือคนประจำเรือได้จนถึงวันที่ 31 มีนาคมนี้ เชื่อการขยายเวลาจะลดปัญหาการขาดแคลนแรงงานประมงได้นายอรุณชัย พุทธเจริญ รองอธิบดีกรมประมง กล่าวว่า เพื่อแก้ปัญหาการขาดแคลนแรงงานภาคประมง สมาคมการประมงแห่งประเทศไทยได้นำปัญหาเสนอต่อการประชุมคณะรัฐมนตรี เพื่อเปิดโอกาสให้คนต่างด้าวสามารถเข้ามาจดทะเบียนทำหนังสือคนประจำเรือได้ โดยล่าสุดรัฐบาลได้ขยายเวลาในการเปิดศูนย์รับลงทะเบียนตั้งแต่วันนี้ไปถึง 31 มีนาคมนี้ และได้ให้กระทรวงการต่างประเทศตรวจลงตราให้กับแรงงานต่างด้าว ซึ่งคาดว่าจะช่วยแก้ปัญหาการขาดแคลนแรงงานลดความเดือดร้อนลงได้ จึงเชิญชวนสมาคมการประมงแห่งประเทศไทย เจ้าของเรือ หรือแรงงานประมงที่้ต้องการทำหนังสือคนประจำเรือ ให้ไปติดต่อที่ศูนย์ Nonstop service ที่ประจำอยู่ในทุกจังหวัด หรือสอบถามเพิ่มเติมได้ที่สำนักงานประมงอำเภอและสำนักงานประมงจังหวัด